ՀՀԿ-ի խնդիրն արհեստականորեն ձգձգելը չէ, այլ ԸՕ-ն բարեփոխելը։ Եվ հաստատ այս փուլում իմ հիշողությունն ինձ չի դավաճանում, ՀՀԿ առաջարկների մեծ մասը առաջարկաներն են, որոնք նախկինում արել են այսօրվա կառավարության ներկայացուցիչները կամ գոնե այսօրվա կառավարությանը մոտ կանգնած հասարակական այն գործիչները, որոնք այսօր հենց ներկայացված են այդ հանձնաժողովում և պաշտպանում են ԸՕ բարեփոխման իրենց տարբերակը։ Խնդիրը ոչ թե ունենալ փոփոխության ենթարկած ԸՕ, այլ ունենալ հնարավորինս ժողովրդավարական բարեփոխված օրենսգիրք, որը կարժանանա նաև նախևառաջ միջազգային փորձագիտական հանրության և նախևառաջ Վենետիկի հանձնաժողովի բարձր գնահատականին։ Ի վերջո, Վենետիկի հանձնաժողովն է ԵԽ-ի այն մասնագիտական կառույցը, որը փորձագիտական գնահատական է տալիս այս կամ այն պետությունում ներդրվող ընտրական բարեփոխումներին և ԸՕ-ին։